പിന്നാക്ക സംവരണം സ്വാഗതം ചെയ്തു റാന്നി: മെഡിക്കല് ഡന്െറല് പി.ജിക്ക് പിന്നാക്ക സംവരണം ഒമ്ബതില്നിന്ന് 27 ശതമാനമായി ഉയര്ത്തിയ മന്ത്രിസഭ തീരുമാനം അഖില കേരള പണ്ഡിതര് മഹാജനസഭ സ്വാഗതം ചെയ്തു. ഈ അധ്യയന വര്ഷം തന്നെ മുഴുവന് പ്രഫഷനല് നോണ് പ്രഫഷനല് കോഴ്സുകള്ക്കും ഈ തീരുമാനം ബാധകമാക്കി അടിയന്തര ഉത്തരവിറക്കണമെന്ന് പണ്ഡിതര് മഹാജനസഭ പ്രസിഡന്റ് സി.ജി. ശശിചന്ദ്രന്, ജനറല് സെക്രട്ടറി ഷിജുകുമാര് എരുമേലി എന്നിവര് സര്ക്കാറിനോടാവശ്യപ്പെട്ടു. സംവരണവുമായി ബന്ധപ്പെട്ട് ഹൈകോടതിയില് നിലവിലുള്ള കേസുകളില് സര്ക്കാര് ഭാഗം സത്യവാങ്മൂലം നല്കുന്നതിന് മുമ്ബ് പിന്നാക്ക ഹിന്ദുസംഘടനകളുമായും ഹരജിക്കാരുമായും ചര്ച്ച ചെയ്യണമെന്നും പണ്ഡിതര് മഹാജനസഭ ആവശ്യപ്പെട്ടു.